પ્રિયંકા ગાંધી કૉંગ્રેસમાં 'ભૈયાજી' તરીકે શા માટે ઓળખાય છે?\nકૉંગ્રેસે પ્રિયંકા ગાંધીની પૂર્વ ઉત્તર પ્રદેશનાં મહાસચિવ તરીકે નિમણૂક કરવામાં આવી છે. 

પ્રિયંકા ગાંધીની નિમણૂકની સત્તાવાર જાહેરાત ટ્ટિટર પર કૉંગ્રેસ દ્વારા કરવામાં આવી હતી. 

ગત ગુજરાત વિધાનસભાની ચૂંટણી વખતથી એમની સક્રિયતા વધતી જોવા મળી હતી. ઉત્તર પ્રદેશમાંથી પ્રિયંકાની માગણી આવી હતી. 

રાહુલ ગાંધીની ઇમેજમાં જોવા મળેલી આક્રમકતાની પાછળ પણ તેઓની મહત્તવની ભૂમિકા ગણાય છે. 

પ્રિયંકા ગાંધી તરત જ જવાબદારી સંભાળી લેશે એમ કહેવાય છે. 

2019ની ચૂંટણી અગાઉ આ નિમણૂક કૉંગ્રેસની કેડરમાં જોશ ભરશે અને રાહુલ ગાંધી માટે ઉપયોગી નીવડશે એમ મનાય છે. 

કૉંગ્રેસે પ્રિયંકાને પડદા પાછળ રાખવાની રણનીતિ બદલીને હવે એમને પણ આગળ કર્યાં છે.

પ્રિયંકાની સક્રિયતા

વરિષ્ઠ પત્રકાર અપર્ણા દ્વિવેદીએ અગાઉ બીબીસીને કહ્યું હતું કે, પ્રિયંકા કૉંગ્રેસમાં સક્રિય છે. 

તેમણે કહ્યું હતું, "ગત વિધાનસભાની ચૂંટણીઓમાં વિજય મેળવ્યા બાદ કૉંગ્રેસ સામે સૌથી મોટો પડકાર મુખ્ય મંત્રીઓની પસંદગીનો હતો અને તેમાં એમણે માતા સોનિયા અને અને ભાઈ રાહુલ ગાંધી સાથે પસંદગીની પ્રક્રિયામાં મહત્ત્વ ભાગ ભજવ્યો હતો."

એવી ચર્ચા થઈ હતી કે નવા મુખ્ય મંત્રીઓનાં નામ પ્રિયંકાની સંમતિ બાદ જ જાહેર કરાયા હતા. 

કૉંગ્રેસના સુત્રોના મતે રાજસ્થાનમાં અશોક ગહેલોત પ્રિયંકા ગાંધીની પ્રથમ પસંદગી હતાં અને તેને લીધે જ સચિન પાઇલટે નમતું જોખવું પડ્યું હતું અને ઉપ મુખ્ય મંત્રીના પદથી સંતોષ માનવો પડ્યો હતો. 

ગહેલોતના નામની પસદંગી પાછળ રાજસ્થાનમાં રૉબર્ટ વાડ્રા પર ભાજપના શાસનમાં નોંધાયેલા કેસ જવાબદાર હોવાની ચર્ચા છે.

એવી ચર્ચા છે કે ભાજપે રૉબર્ટ વાડ્રા વિરુદ્ધ રાજસ્થાનમાં જમીન ગોટાળાના અનેક કેસ નોંધ્યા હતા. 

જમીન ગોટાળામાં વાડ્રાનું નામ અશોક ગહેલોતની સરકારમાં જ બહાર આવ્યું હતું. તેથી પ્રિયંકાની એવી ઈચ્છા હતી કે આ કેસની સંપૂર્ણ વિગતો ગહેલોત જાણતા હોવાથી મુખ્ય મંત્રી તરીકે તેમની જ નિમણૂક થાય.

આમ પણ 2019ની ચૂંટણીમાં વધારે બેઠકો જીતવા માટે પ્રિયંકા અનુભવીઓની ભૂમિકા જ મહત્ત્વપૂર્ણ માને છે. 

પ્રિયંકા લગભગ પક્ષનાં તમામ વરિષ્ઠ નેતાઓ સાથે સુમેળભર્યા સંબંધો ધરાવે છે. 

આ કારણોસર જ મધ્ય પ્રદેશમાં પણ અનુભવી નેતા કમલનાથની મુખ્ય મંત્રી તરીકે પસંદગી કરાઈ હતી. 

પ્રિયંકા ગાંધી ઉપરાંત કે. સી. વેણુગોપાલની મહાસચિવ તરીકે નિમણૂક કરવામાં આવી છે. 

ઉત્તર પ્રદેશમાં પ્રિયંકાની સાથે જ્યોતિરાદિત્ય સિંધિયાની પણ નિમણૂક કરવામાં...\n\ntl;dr:
અનેક અટકળોનો અંત લાવતા આખરે પ્રિયંકા ગાંધીની પૉલિટિક્સમાં ઍન્ટ્રી થઈ ગઈ છે.